钦定古今图书集成/明伦汇编/氏族典/第551卷 > 《廖用贤尚友录》 > 东郭垂
## 钦定古今图书集成/明伦汇编/氏族典/第551卷 > 《廖用贤尚友录》 > 东郭垂

按《青州府志》：垂，齐处士。桓公谋伐莒，谋未发而闻于
国，以问管仲，管仲曰：“国必有圣人也。”桓公叹曰：“日者
之役，有执柘杵而上者，殆其人耶？”乃令复役。东郭垂
至，曰：“日者臣望君之在台上也，臣言勃然充满，此兵
革之色，君吁而不吟，所言者莒也。”君子曰：圣人之智，
听于无声，视于无形。东郭垂有矣，故桓公尊而礼之。